Μείναμε στο σπίτι του Σπύρου και της Μερόπης για τρία βράδια, περί τα τέλη Ιουλίου. Το σπίτι ήταν ακριβώς όπως το περιμέναμε. Είναι διώροφο και βρίσκεται σε πολύ καλή θέση στην Άνω Σύρο, όπου από το μπαλκονάκι του πάνω ορόφου έχεις "πιάτο" όλη την Ερμούπολη. Είναι καθαρό και με όλες τις ανέσεις που κάνουν τη διαμονή σου ευχάριστη. Βολεύει να κατεβαίνεις στην κάτω πόλη με τα πόδια (περίπου 15΄ με τα πόδια), ενώ για την επιστροφή μισθώνεις ΤΑΧΙ (4 ευρώ). Από το χώρο του πάρκινγκ μέχρι το συγκεκριμένο σπίτι μεσολαβούν περίπου 25-30 σκαλιά, κάτι που θα δυσκολέψει πιθανώς, άτομα με κινητικά προβλήματα. Αυτό είναι κάτι που αφορά βέβαια όλη την Άνω Σύρο και όχι το συγκεκριμένο σπίτι. Η διαμονή μας στην Άνω Σύρο μας έδωσε και μία άλλη εικόνα της πόλης, με την περιδιάβασή μας στα στενοσόκακά της. Σημειωτέον, η Άνω Σύρος έχει τη δική της νυχτερινή ζωή, με ταβερνούλες και μπαράκια. Αν ξαναεπισκεφτούμε τη Σύρο ξανά την ίδια επιλογή θα κάνουμε. Όσο για τους σπιτονοικοκύρηδες, πολύ ευγενικοί και πρόθυμοι σε όποια απορία είχαμε. Το συστήνουμε ανεπιφύλακτα.